WICE บวกแรงเฉียด 5% โบรกฯ แนะซื้อ ชี้เทคนิคขาขึ้น ลุ้นทดสอบแนวต้าน 4.32 บ.
WICE บวกแรงเฉียด 5% โบรกฯ แนะซื้อ ชี้เทคนิคขาขึ้น ลุ้นทดสอบแนวต้าน 4.32 บ. ล่าสุด ณ เวลา 14.52 น. อยู่ที่ 4.30 บาท บวก 0.20 บาท หรือ 4.88% สูงสุดที่ 4.32 บาท ต่ำสุดที่ 4.10 บาท ด้วยมูลค่าซื้อขาย 26.62 ล้านบาท
12 มิ.ย. 2561

ผู้สื่อข่าวรายงานว่า ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ล่าสุด ณ เวลา 14.52 น. อยู่ที่ 4.30 บาท บวก 0.20 บาท หรือ 4.88% สูงสุดที่ 4.32 บาท ต่ำสุดที่ 4.10 บาท ด้วยมูลค่าซื้อขาย 26.62 ล้านบาท
ด้าน บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ซื้อ” หุ้น WICE โดยมีแนวรับที่ 4.18 บาท และ 4.14 บาทและมีแนวต้านที่ 4.32 บาทและ 4.50 บาท เป็นจุดขายทำกำไรเบื้องต้น STOP LOSS ถ้าราคาหุ้นปิดต่ำกว่า 4.10 ลงไป
โดยราคาหุ้นมีสัญญาณการฟื้นตัวจากจุดต่ำสุดที่ปรับตัวลงมา คาดว่าราคามีโอกาสปรับตัวขึ้นทดสอบแนวต้านถัดไปบริเวณ 4.32-4.52 บาท หากราคายังยืนเหนือ 4.10 บาท ส่วน MACD ฟื้นตัวเหนือเส้นค่าเฉลี่ย